MPIC รายได้ลด-ค่าใช้จ่ายพุ่ง ฉุดผลงานปี 63 พลิกขาดทุน 64 ลบ.
MPIC รายได้ลด-ค่าใช้จ่ายพุ่ง ฉุดผลงานปี 63 พลิกขาดทุน 64 ลบ.
15 ก.พ. 2564

บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC รายงานผลการดำเนินงานงวดปี 2563 ดังนี้

โดยปัจจัยที่ส่งผลให้ผลงานของบริษัทพลิกขาดทุน เนื่องจากรายได้รวมของกลุ่มลดลงจาก 455.30 ล้านบาท เป็น 287.05 ล้านบาท หรือลดลง 168.25 ล้านบาท คิดเป็นร้อยละ 36.95 สาเหตุหลักเกิดจากการแพร่ระบาดของโรคติดเชื้อไวรัสโคโรน่า (COVID-19) และมาตรการป้องกันการระบาดของ COVID-19 ที่เกิดขึ้นในหลายพื้นที่ส่งผลกระทบให้ภาพยนตร์ไทยที่เข้าฉายมีจำนวนเรื่องน้อยลง และผู้ชมภาพยนตร์น้อยลง
ขณะที่ค่าใช้จ่ายในการขายและบริหารของกลุ่มบริษัท เพิ่มขึ้นจาก 146.61 ล้านบาท เป็น 149.55 ล้านบาท หรือเพิ่มขึ้น 2.94 ล้านบาท คิดเป็นร้อยละ 2.01 สาเหตุหลักเกิดจากการบันทึกตั้งผลขาดทุนด้านเครดิตที่คาดว่าจะเกิดขึ้น ลูกหนี้การค้าตามมาตรฐานการรายงานทางการเงิน ฉบับที่ 9 เรื่องเครื่องมือทางการเงินจำนวน 37.15 ล้านบาท และมีการบริหารค่าใช้จ่ายอย่างมีประสิทธิภาพ